Raúl del Pozo

**Raúl del Pozo Page**, coñecido como Raúl del Pozo, nado en Mariana (provincia de Cuenca) o 25 de decembro de 1936 e finado en Madrid o 10 de marzo de 2026, foi un xornalista e escritor español.

## Traxectoria 
Iniciou a súa carreira xornalística en 1960, no *Diario de Cuenca*, forxándose profesionalmente no diario *Pueblo*. Nos anos 1970 tamén traballou en *Mundo Obrero* e nos 80 en *Interviú*. Foi durante esa década na que recibiu o Premio de Xornalismo Pedro Rodríguez e o Premio Francisco Cerecedo de Xornalismo. 

Ademais foi cronista parlamentario e analista de actualidade, tanto en radio como en televisión, por exemplo, nos programas de María Teresa Campos, *Día a día* (1996-2004) e *Cada día* (2004-2005), desde 1991 foi columnista do diario *El Mundo*, onde, en 2007, tomou a testemuña do falecido Francisco Umbral na columna *El ruido de la calle*. En 1991 opúxose á guerra do Golfo Pérsico, incorporándose ao colectivo Xornalistas pola Paz, que editaba *Diario por la Paz*, mentres destacaba como novelista e escritor. 

En 2020, publicouse a súa biografía, escrita polos xornalistas Jesús Úbeda e Xulio Valdeón, titulada *No le des más whisky a la perrita*, en formato novelado e con prólogo de Carlos Alsina.

Foi un ateo declarado, ao cualificar á *Biblia* como un libro de literatura fantástica, ademais de consideralo mala literatura.

## Obra 
### Novela 
* *Hay gorriones en la tumba de Judas* (1961). Imp. Falange.
* *El cielo sobre mis párpados* (1965). Imp. Aguirre, Cuenca.

* *Noche de tahúres* (1994). Plaza & Janés Editores. 208 páxs. ISBN  978-8401242106. En 2019, Almuzara.
* *La novia* (1995). Plaza & Janés. 176 páxs. ISBN 978-8401385292.
* *Los reyes de la ciudad* (1996). Planeta. 256 páxs. ISBN 978-8408022701.
* *No es elegante matar a una mujer descalza* (1999). Bibliotex, S.L. 160 páxs. ISBN 978-8481303698.
* *Ciudad levítica* (2001). Planeta. 192 páxs. ISBN 978-8408038894.
* *La diosa del pubis azul* (2005). Con Espido Freire. Planeta. 205 páxs. ISBN 978-8408059066.
* *El reclamo* (2011). Espasa. 240 páxs. ISBN 978-8467036183. Premio Primavera 2011.

### Outros 
* *Massiel* (1972). Biografía
* *Bernabéu* (1972). Biografía
* con Diego Bardón: *Un ataúd de terciopelo* (1980) Biografía de El Cordobés

* *Una derecha sin héroes* (1998). Artigos.
* prólogo a Aleksandr Solzhenitsyn: *Archipiélago Gulag* (2002)
* *A Bambi no le gustan los miércoles* (2003). Artigos. Retratos de coñecidos personajxes da aristocracia, a farándula e o espectáculo.
* *Los cautivos de la Moncloa* (2005). Artigos. Anécdotas nas que analiza a estadía no poder, a corrupción, o ambiente no palacio.
* *La rana mágica* (2006). Artigos.
* *El último pistolero* (2017). Artigos.
* *Cuenca: La primera Manhattan* (2024). Tintablanca. 240 páxs. ISBN  978-8412828382. Ilustracións de Miki Leal.. Viaxes.
## Recoñecementos
* Premio González-Ruano de xornalismo, 2005.
* Premio Mariano de Cavia 2008, outorgado polo *Diario ABC*, á súa traxectoria.

* Premio ABC Cultural & Ámbito Cultural, 2009, de mans dos seus directores Fernando Rodríguez Lafuente e Ramón Pernas.

* Medalla de Ouro de Castela-A Mancha en 2017. 
Desde 2016 entrégase o Premio Raúl del Pozo de columnismo, cuxa recompensa é unha cea de celebración co xurado no restaurante madrileño Casa Paco. O xurado estivo composto polo propio Raúl del Pozo, Arturo Pérez-Reverte, Antonio Lucas, Manuel Jabois, Carmen Rigalt, Ignacio Camacho, Edu Galán, David Gistau e Concha Barrigós, ao que se engaden anualmente membros convidados como Soledad Gallego-Díaz ou Marta Flich. Os gañadores foron Enric González (2016), Soledad Gallego-Díaz (2017), Pedro García Cuartango (2018), Carlos Alsina (2019) e Esther Palomera (2020).

## Vida persoal 
Estivo casado con Natalia Ferraccioli, de quen enviuvou en 2018 e a quen lle dedicou unha necrolóxica.
## Notas